

Tárgy:  **Szavazatszámláló bizottságok**

**tagjainak megválasztása**

**E L Ő T E R J E S Z T É S**

**Csemő Község Képviselőtestületének**

**2018. március 13-án tartandó ülésére**

Tisztelt Képviselő-testület!

A választási eljárásról szóló 2013. évi XXXVI. törvény 24. §-a alapján a Képviselő-testületnek a helyi választási iroda vezetőjének javaslatára kell megválasztania a helyi választási bizottságok tagjait és póttagjait. Az igazságügyi miniszter 3/2018. (I. 11.) IM rendelete alapján ezt március 19-én 16 óráig kell megtennie.

A Ve. 16. és 17. §-a alapján választási bizottság megbízott tagja csak a településen lakcímmel rendelkező, a központi névjegyzékben szereplő választópolgár lehet tagja.

A testület egy szavazással, minősített többséggel dönt, az indítványhoz a testület kötve van, ahhoz módosító javaslat nem nyújtható be.

A választási bizottságok a választópolgárok független, kizárólag a törvénynek alárendelt szervei, amelyeknek elsődleges feladata a választási eredmény megállapítása, a választások tisztaságának, törvényességének biztosítása, a pártatlanság érvényesítése és szükség esetén a választás törvényes rendjének helyreállítása.

Az országgyűlési képviselő-választáson minden szavazókörben szavazatszámláló bizottság működik, így háromszor 3 tagot, illetve legalább 1-1 póttagot kell választani. Megbízatásuk a következő országgyűlési képviselő-választás kitűzéséig tart.

A fentiek alapján kérem a Tisztelt Képviselő-testületet, hogy az alábbi határozati javaslatot elfogadni szíveskedjen:

**…../2018. (03. 13.) határozat**

**Csemő Község Önkormányzatának Képviselő-testülete a**

**választási eljárásról szóló 2013. évi XXXVI. törvény 24. §-a**

**alapján Csemő község 3 szavazókörében működő szavazat-**

**számláló bizottságok tagjává az alábbi személyeket választja:**

**- Benke Annamária Csemő, Mészáros u. 22.,**

**- Búr István Csemő, Dobó I. u. 4.,**

**- Horváth Tiborné Csemő, Tél u. 2.,**

**- Kiss Antalné Csemő, Posta u. 7.**

**- Mészáros András Csemő, Agyagos d. 21.,**

**- Pálinkásné Nyíri Brigitta Csemő, Kossuth L. u. 11.,**

**- Szunyogh Mercédesz Csemő, Oncsa d. 7.,**

**- Tóth Sándorné Csemő, Szent István u. 38.,**

**- Zagyva Sándorné Csemő, Rákóczi u. 3.,**

**póttagjának**

**- Mondi Réka Csemő, Árpád u. 6.,**

**- Nagyné Dombos Rózsa Csemő, Kiss Albert u. 4.**

**- Puskelné Rakita Beáta Csemő, Virág u. 5/C.**

**sz. alatti lakost.**

**Határidő: azonnal.**

**Felelős: jegyző.**

Csemő, 2018. március 07.

Tóth János

jegyző